Wit anggur iku kalebu jinis woh-wohan non-climacteric (ora usum-usuman). Tuwuh minangka tuwuhan kang tahan urip mataun-taun (perennial) lan wujud wit grumbul kang mrambat (deciduous woody vine), saka génus Vitis. Woh anggur bisa dipangan mentahan utawa digawé jam, jus, jèli, cuka anggur, ombènan anggur lan lenga wiji anggur.
Anggur tuwuh nggrombol wiwit 6 nganti 300, lan wernané bisa ireng, biru, emas, ijo, ungu, abang, jambon,coklat, peach (jambon kekuningan), utawa putih. Senajam mangkono, anggur "putih" sajatiné warna ijo, nanging kanthi alon-alon malih rupa sing asalé saka anggur abang. Mutasi saka loro gèn kang temata ngendhegaké produksi anthocyanin, yaiku zat sing marahi rupané anggur dadi abang..

Habitat 
Anggur kalebu tuwuhan kang dimanfaatkè wohè. Anggur wujud tuwuhan perdu kang mrambat. Yèn nandur anggur biyasanè dirambatakè ing anjang-anjang utawa ing wit liyanè. Tuwuhan anggur bisa urip subur ing laladan dhataran cendhèk.

Wit Anggur 
Akèh-akèhé anggur asal saka cultivars Vitis vinifera, yaiku wit anggur Éropa sing asalé saka tlatah Mediterranean lan Asia Tengah Minor, dadi tuwuhan anggur jinis kang sumebar ing Amérika land Asia, kaya ta:
 Vitis labrusca, wit anggur kanggo anggur méja lan anggur jus saka Amérika Lor, kadhangkala kanggo ombènan anggur (wine). Asalé saka Amérika sisih wétan lan Kanada.
 Vitis riparia, wit anggur alasan saka Amérika Lor, kadhangkala digawé ombènan anggur lan jam. Asalé saka Amérika sisih wétan lan loré Quebec.
 Vitis rotundifolia, utawa muscadine, digawé ombènan lan jam. Asalé saka Amérika kidul-wétan wiwit Delaware nganti Lempongan Meksiko.
 Vitis vulpina Anggur beku. Asal saka Amérika Sarékat wiwit saka tlatah tengah-kulon wétané pasisir nganti tekan New York.
 Vitis amurensis jinis paling wigati saka Asia.
Anggur Sagara Coccoloba uvifera iku sajatiné kaluwargané anggur Buckwheat Polygonaceae lan asalé saka pulo-pulo ing sagara Karibia.

Kebak ing Guna 
Anggur bisa dimanfaataké kanggo nggawé produk minuman férméntasi. Asil férméntasi anggur kang nagndhut alkohol lumrahé diarani Wine, anggur uga bisa digaringké dadi kismis lan kanggo indhustri selai lan jeli. Anggur uga bisa dipangan kanggo buah.

Distribusi lan prodhuksi 

Miturut "Food and Agriculture Organization" (FAO), 75,866 km2 lumahing bumi dinggoni tuwuhan anggur. Kira-kira 71% prodhuksi anggur donya digawé ombènan anggur (wine), 27% dadi panganan woh seger, lan 2% digaringaké. Sapérangan prodhuksi anggur dianggo nggawé jus anggur kanggo pemanis woh-wohan kalèng kang tanpa tambahan gula lan "100% alami". Tlatah kebon anggur tansaya tambah kira-kira 2% saben taun.

Tabel ing ngisor iki minangka pratélan prodhusèn anggur kang pinunjul ing donya.:

Sumber: FAO, Organisation Internationale de la Vigne et du Vin (pdf), Australian Wine and Brandy Corporation .

Jinise 
Jinise anggur yaiku kaya kang katulis ing ngisor iki.
 Anggur abang
 Anggur ijo
 Anggur kuning
 Anggur ireng
 Anggur Australia
 Anggur Bali
 Anggur Chifung
 Anggur Chinsiang
 Anggur Delaware
 Anggur Gros Colman 12
 Anggur Isabela 1
 Anggur Probolinggo Biru 81
 Anggur Probolinggo Putih 14
 Anggur Turki
 Anggur White Malaga

Deleng uga 
 List of grape varieties
 Grape and raisin toxicity in dogs

Pranala njaba 

 Integrated Taxonomic Information System entry for Grape family
 Area under vine (pdf)
 Wild Grapes 
 300 Grape Varieties for Wine
 Wine Wiki 
 SAFECROP - Proceedings of the 5th International Workshop on Grapevine Downy and Powdery Mildew
 World's Healthiest Foods, in-depth nutrient profile for grapes

Cathetan suku 

Woh-wohan
Tetanèn
Vitaceae